section_heading: Radnja
paragraph_text: Archer nakon toga shvati kako je ranjen, no zadrži to za sebe. Sredivši unaprijed avion da ga pokupi, radijom se javlja svom pilotu, Nabilu (Jimi Mistry) koji počne zahtijevati da se riješi Solomona i Dije. Grupa počne spori i mučni uspon prema obližnjem grebenu. Archer se sruši, preslab da nastavi uspon. Solomon ga počne nositi, ali Archer mu ubrzo kaže da ga ostavi. Rekne mu da odvede Diju kući, svjestan da umire i predaje mu dijamant. Archer zadrži vojnike koji su krenuli u potjeru za njima dok Solomon i Dia odlaze do aviona. Zatim nazove Bowen, moleći je da pomogne Solomonu, što mu ostaje posljednja želja. Pogleda preko afričkog krajolika i umre u miru.